**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 14-02-2025

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Με μπλέ φως θα φωτιστεί το Δημαρχείο Κω, αύριο Σάββατο 15 Φεβρουαρίου, από τις 18.30, με πρωτοβουλία της Αντιδημαρχίας Κοινωνικής Πολιτικής και Πρόνοιας, με αφορμή την Παγκόσμια Ημέρα Συνδρόμου Angelman.

H 15η Φεβρουαρίου έχει καθιερωθεί από το 2013 ως Διεθνής Ημέρα για το σύνδρομο Έιντζελμαν (International Angelman Day), με σκοπό να ενημερώσει και να ευαισθητοποιήσει την παγκόσμια κοινή γνώμη για την ομώνυμη νευρογενετική διαταραχή, που προκαλείται από την απώλεια γονιδιακής δραστηριότητας σε ένα συγκεκριμένο τμήμα του χρωμοσώματος 15 του ανθρώπινου οργανισμού.

Η ημερομηνία αυτή επιλέχθηκε με βάση το Φεβρουάριο που είναι ο Διεθνής Μήνας Σπάνιων Παθήσεων και τον αριθμό 15 ως αναφορά στο χρωμόσωμα 15 που επιδρά καθοριστικά στη διαταραχή.

Σκοπός είναι η ενημέρωση της κοινωνίας για το συγκεκριμένο σύνδρομο και τα βήματα που πρέπει να γίνουν για την αποτελεσματική θεραπεία και την ομαλή ένταξη των πασχόντων στο κοινωνικό σύνολο.

Γραφείο Τύπου